Senekal-boer Vrydag in hof ná oproer | Maroela Media
André Pienaar (51) tydens Dinsdag se betoging buite die hof op Senekal.
André Pienaar, 'n boer van Senekal in die Vrystaat wat in hegtenis geneem is ná Dinsdag se oproer op die dorp, verskyn na verwagting later vandag in die hof waar hy aansoek om borgtog sal doen.
Die polisie het Woensdag, kort na Pienaar se inhegtenisneming, gesê hy word beskuldig van opsetlike saakbeskadiging en openbare geweld.
Talle mense het Dinsdag na die hof opgeruk waar Sekwetje Mahlamba en Sekola Matlaletsa vir die moord op die 21-jarige Brendin Horner verskyn het. Horner se liggaam is verlede Vrydag in 'n veld op 'n plaas buite Paul Roux aangetref. Hy is wreed vermoor.
Mahlamba en Matlaletsa, vermoedelik veediewe, is sowat 'n dag later in verband met die moord aangekeer.
Tydens Dinsdag se betoging buite die hof het gemoedere hoog geloop en 'n polisievoertuig is onder meer omgestoot en het aan die brand geraak.
Pienaar is die volgende dag op sy plaas in hegtenis geneem en volgens die polisie sou nog inhegtenisnemings volg.
Ilanie Oberholzer, Pienaar se regsverteenwoordiger, het bevestig dat Pienaar vandag 'n formele borgtogaansoek in die Senekal-landdroshof gaan indien. Sy het vroeër gesê Pienaar kry steun uit talle oorde en dat dit onder die omstandighede met hom goed gaan.
In die nuus Senekal Vrystaat
My hart bloei vir die boere. Hoe veilig gaan die boer en sy familie wees na die storie? Hulle gaan hom, sy plaas en familie teiken.
Ek hoop hy kry vandag nog borg!
Watter vandalisme? Nou wil almal kla oor dit, maar as EFF so iets doen is dit heeltemal ok? Belaglik man.
Nou sê die artikel dat die voertuig aan die brand geraak het. Mooi so dit was nie hy nie!
Baie sterkte aan jou en jou familie . Ek hoop regtig sy regsverteenwoordiger is op en wakker net om die spul n punt te bewys . Ek hoor die twee wat gearesteer is , is SAPS lede. Nou wonder ek maar net hoe veilig is ons in die land as die mense wat ons moet beveilig so wreed is ???
#SHAMPOO(EFF) VS KOS OP DIE TAFEL (BOERE)
Waarom kon Andre se regsverteenwoordigers nie onmiddelik 'n klagstaat van die staat kry nie? Probeer die aanklaers aanklagte uit hul duim suig?
Die polisie stuur 7 vangwaens om hom in hegtenis te neem, maar doen nie eers die moeite om 'n vangwa uit te stuur om 'n veediefstal te onder soek nie? So, jammer mense. Die polisie stel nie in wet en orde belang nie.
Hulle kan n fonds ook stig, ons sal help betaal vir enie regs kostes…almal is gatvol die regering en die hantering van plaasmoorde…